**Mór Városi Önkormányzat Képviselő-testületének**

**184/2015. (VI.24.) Kt.**

**határozata**

**a „Vállalkozási szerződés a móri Lamberg-kastély és a hozzá tartozó Sváb Tájház részleges felújításának kivitelezési munkáira „A móri Lamberg-kastély turisztikai attrakció fejlesztése” című KDOP-2.1.1/B-2012-0029 azonosítószámú projekt keretében” tárgyában közbeszerzési eljárás eredményeként megkötött szerződés módosításáról**

Mór Városi Önkormányzat Képviselő-testülete a Közbeszerzésekről szóló 2011. évi CVIII. törvény 132.§-ban rögzített feltételek fennállása alapján, a Vállalkozási szerződés a móri Lamberg-kastély és a hozzá tartozó Sváb Tájház részleges felújításának kivitelezési munkáira „A móri Lamberg-kastély turisztikai attrakció fejlesztése” cÍmű KDOP-2.1.1/B-2012-0029 azonosítószámú projekt keretében„ tárgyban, az Önkormányzat és a Pesti Építő és Faipari Zrt-t (1112 Budapest, Rózsatő u. 10.) között 2015. február 12. napján létrejött szerződés módosítását a határozat mellékletét képező szerződés-tervezet szerinti szövegtartalommal jóváhagyja és annak aláírására felhatalmazza a polgármestert.

Határidő: 2015.06.25.

Felelős: polgármester (Városfejlesztési és -üzemeltetési Iroda)

Fenyves Péter Dr. Pálla József

polgármester jegyző

184/2015 Kt. határozat melléklete

**VÁLLALKOZÁSI SZERZŐDÉS MÓDOSÍTÁSA**

mely létrejött egyrészről

**Mór Városi Önkormányzat**

Képviseli: Fenyves Péter

Székhelye: 8060 Mór, Szent István tér 6.

törzsszáma: 727222

Adószám: 15727220-2-07

KSH számjel: 15727220-8411.321.07

Bankszámlaszám: 12080807-01023927-00100005

Telefon: 06 22 560-802

Telefax: 06 22 560-822

továbbiakban, mint **Megrendelő**

másrészről:

**Pesti Építő és Faipari Zártkörűen Működő Részvénytársaság**

cím: 1112 Budapest, Rózsatő út 10.

telefon: +36 12675244

fax: +36 12675244

kamarai nyilvántartási szám: PE14400276/26A37853

számlaszám: 107005434810430851100005

cg: 0110047520

statisztikai szám: 14400276-4110-114-01

adószám: 14400276243

képviseli: **Túri Árpád vezérigazgató**

mint **vállalkozó**, (továbbiakban: vállalkozó) között alulírott helyen és napon az alábbi feltételek szerint (továbbiakban: szerződés)

**I. Előzmények**

1./ Megrendelő, mint ajánlatkérő a Közbeszerzési Értesítőben 2014. november 7. napján, KÉ 23082/2014 iktatószámon alatt megjelent felhívással közbeszerzési eljárást indított *„Vállalkozási szerződés a móri Lamberg-kastély és a hozzá tartozó Sváb Tájház részleges felújításának kivitelezési munkáira „A móri Lamberg-kastély turisztikai attrakció fejlesztése” című KDOP-2.1.1/B-2012-0029 azonosítószámú projekt keretében”* tárgyában.

2./ Az 1. pontban meghatározott közbeszerzési eljárás eredményeként Felek között 2015. február 12-én vállalkozási szerződés került megkötésre. (továbbiakban: Szerződés).

**II. Szerződésmódosítás tárgya**

1./ Felek a Szerződés IV. 1./ pontját közös megegyezéssel az alábbiak szerint módosítják:

*„A Vállalkozó teljesítésének véghatárideje a sikeres műszaki átadás átvétel lezárásának napja: aminek legkésőbbi határideje 2015. augusztus 31. napja.”*

2./ A fentiek szerint módosított fizetési feltételek a Szerződés egyéb alapdokumentumaiban, illetve mellékleteiben foglaltak vonatkozásában is megfelelően irányadóak. A módosított pénzügyi és műszaki ütemterv a jelen módosító szerződés mellékletét képezi.

**III. A szerződésmódosítás indoka**

1./ A Szerződés fentiek szerinti módosítását az alábbi, a szerződéskötést követően - a szerződéskötéskor előre nem látható okból felmerült olyan körülmények indokolják, mely a Vállalkozó lényeges jogos érdekét sérti:

* A Kapusházban meglévő elektromos vezetékek nem csak a kastélyt, hanem a szomszédos Szabadiskolát is ellátják. A terv szerinti kialakításhoz szükségessé vált az épületek szétválasztása, új mérőhely kialakítása. Az új mérőórával kapcsolatos előkészítés és ügyintézés a szolgáltatónál elhúzódott, ezért a Kapusházban a munkákat nem tudták ütemterv szerint megkezdeni. A Kapusházban elvégzendő további munkálatok esetében ez akadályt jelent.
* A Szerződés teljesítése során az „A” épület 029-es szobájában befalazott falfülkét talált Vállalkozó, melynek feltárása és a műemlékvédelmi kötelezettségeknek megfelelő megoldás egyeztetése heteket vett igénybe.
* Az „A” épület 031-es helyiség padlószerkezetének bontása közben a padló alatt nagyméretű üreget talált Vállalkozó, amit köteles volt a műemlék felügyeletnek bemutatni és állásfoglalást kérni a további teendőkről, ezért itt sem folytathatta Vállalkozó a tervezett ütemben a munkákat.
* A Tájház padlás födém a tervektől eltérő kialakítású, betonnal borított, erősen károsodott fafödém, amelynek faanyagvédelmi vizsgálata elkészült. A szakvélemény alapján a fafödém és a fedélszék is cserére szorul, mely szintén többlet időt igényel.
* Az utólagos faanyagvédelmi terv szerint a kastély fedélszékén végzendő elemcsere jelentősen meghaladja a Szerződés megkötését megelőző közbeszerzési eljárásban meghatározott eredeti mennyiséget.

IV. Egyéb rendelkezések

1./ A Szerződésnek a jelen módosítással nem érintett rendelkezései változatlan tartalommal hatályban maradnak.

3./ A jelen Szerződésmódosításban nem szabályozott kérdések tekintetében a Szerződés, a közbeszerzésekről szóló 2011. évi CVIII. törvény, továbbá a Ptk. rendelkezései az irányadók.

Felek jelen szerződést – elolvasás és értelmezés után –, mint akaratukkal mindenben egyezőt cégszerűen aláírták.

|  |  |  |
| --- | --- | --- |
| Mór, 2015. március (…). |  | Mór, 2015. március (…). |
| **Mór Városi Önkormányzat** |  | **Pesti Építő** |
| **Megrendelő** |  | **Vállalkozó** |
| képviseletében: Fenyves Péter polgármester |  | képviseletében: **Túri Árpád vezérigazgató** |